**รายงานการสอบสวนโรคอาหารเป็นพิษจากเชื้อ** **Vibrio parahaemolyticus และเชื้อ** **Vibrio mimicus**

**บ้านหนองบัวสร้าง ตำบลอุ่มจาน อำเภอกุสุมาลย์ จังหวัดสกลนคร**

**ระหว่างวันที่ 9-10 กุมภาพันธ์ 2555**

ดวงใจ ปิยะนันท์\* ,พูลธวรรธน์ ภัทรธำรงกุล\*\*,เสริมสุข แก้วเคน\*\*\*

\*โรงพยาบาลส่งเสริมสุขภาพตำบลบ้านหนองบัวสร้าง, \*\*สำนักงานสาธารณสุขอำเภอกุสุมาลย์, \*\*\*โรงพยาบาลกุสุมาลย์

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**บทคัดย่อ**

เมื่อวันที่ 9 กุมภาพันธ์ 2555 ระหว่างเวลา 08.30 น. – 10.30 น. โรงพยาบาลส่งเสริมสุขภาพตำบลบ้านหนองบัวสร้าง ได้รับรักษาผู้ป่วยอุจจะร่วงจากหมู่บ้านเดียวกัน จำนวน 3 ราย โดยทั้งหมดมีอาการถ่ายเหลว/ถ่ายเป็นน้ำปวดท้อง คลื่นไส้อาเจียนเวลาประมาณ 11.00 น. จึงได้รายงานทางโทรศัพท์ไปยังศูนย์ระบาดวิทยาอำเภอกุสุมาลย์ และได้ออกดำเนินการสอบสวนและควบคุมโรคในพื้นที่ร่วมกับทีมสอบสวนโรคเคลื่อนที่เร็ว (SRRT) อำเภอกุสุมาลย์

วิธีการศึกษาในครั้งนี้ใช้การศึกษาระบาดวิทยาเชิงพรรณนาและศึกษาระบาดวิทยาเชิงวิเคราะห์ในรูปแบบ Case-Control Study รวมทั้งการเก็บตัวอย่างส่งตรวจทางห้องปฏิบัติการ

ผลการสอบสวนพบผู้ป่วย 7 ราย ไม่มีผู้เสียชีวิต ทั้งหมดรับประทานอาหารทะเลจากแหล่งเดียวกันระหว่างเวลาประมาณ 14.00 น. - 19.00 น.ของวันที่ 8 กุมภาพันธ์ 2555 ผู้ป่วยรายแรกมีอาการเวลาประมาณ 20.00 น.ของวันที่ 8 กุมภาพันธ์ 2555 รายสุดท้ายมีอาการเวลาประมาณ 16.00 น.ของวันที่ 9 กุมภาพันธ์ 2555 ผลการตรวจทางห้องปฏิบัติการพบเชื้อ Vibrio parahaemolyticus ในอุจจาระผู้ป่วย 1 ราย และพบเชื้อ Vibrio mimicus ในอุจจาระผู้ป่วย 1 ราย

การระบาดครั้งนี้เป็นการระบาดของโรคอาหารเป็นพิษจากเชื้อ Vibrio parahaemolyticus และเชื้อ Vibrio mimicus ที่ปนเปื้อนในอาหารทะเล มีลักษณะของการระบาดแบบมีแหล่งโรคร่วมกัน (common source) ซึ่งได้ดำเนินการควบคุมและป้องกันการระบาดของโรค โดยจ่ายยา Clotrimazole 200 mg 2X1 (Stat) ให้กับผู้ป่วยทุกราย ให้สุขศึกษาแก่ประชาชนในเรื่องสุขาภิบาลอาหาร สุขวิทยาส่วนบุคคล การปรุงอาหารให้สุกก่อนรับประทาน การดื่มน้ำต้มสุก สะอาด และการใส่คลอรีนในภาชนะบรรจุน้ำ ซึ่งหลังจากการดำเนินการดังกล่าว ไม่พบผู้ป่วยเพิ่มขึ้นอีก

**ความเป็นมา**

เมื่อวันที่ 9 กุมภาพันธ์ 2555 ระหว่างเวลา 08.30 น. - 10.30 น. โรงพยาบาลส่งเสริมสุขภาพตำบลบ้านหนองบัวสร้าง ได้รับรักษาผู้ป่วยอุจาระร่วงจากบ้านหนองบัวสร้าง ตำบลอุ่มจาน จำนวน 3 ราย 2 ราย มาจากครอบครัวเดียวกัน โดยทั้งหมดมีอาการถ่ายเหลว/ถ่ายเป็นน้ำ ปวดท้อง คลื่นไส้อาเจียน จากการสอบถามทราบว่ายังมีผู้ที่มีอาการคล้ายกับผู้ป่วยจำนวนหนึ่งที่ไม่ได้มารับการรักษา เวลาประมาณ 11.00 น. ได้รายงานทางโทรศัพท์ไปยังศูนย์ระบาดวิทยาอำเภอกุสุมาลย์ และในเวลา 11.30 น. ได้ออกดำเนินการสอบสวนและควบคุมโรคในพื้นที่ร่วมกับทีมสอบสวนโรคเคลื่อนที่เร็ว (SRRT) อำเภอกุสุมาลย์ โดยการสอบสวนโรคดำเนินการระหว่างวันที่ 9-10 กุมภาพันธ์ 2555

**วัตถุประสงค์**

1.เพื่อยืนยันการระบาดของโรค

2.เพื่ออธิบายลักษณะการเกิด การกระจายของโรค

3.เพื่อหาสาเหตุของการระบาด แหล่งโรค และวิธีถ่ายทอดโรค

4.เพื่อหาแนวทางในการควบคุมและป้องกันการระบาดของโรคในครั้งนี้

**วิธีการศึกษา**

ศึกษาระบาดวิทยาเชิงพรรณนา ศึกษาการระบาดเชิงวิเคราะห์และการเก็บตัวอย่างส่งตรวจทางห้องปฏิบัติการชันสูตรสาธารณสุข

**กระบวนการศึกษา**

**1.การศึกษาระบาดวิทยาเชิงพรรณนา (Descriptive study)** เพื่ออธิบายการเกิดของโรคตามลักษณะบุคคล เวลา และสถานที่ โดยวิธี

1.1 รวบรวมข้อมูลและสัมภาษณ์ผู้ป่วยที่มารับการรักษาที่โรงพยาบาลส่งเสริมสุขภาพตำบลบ้านหนองบัวสร้างรวมทั้งผู้ป่วยผู้สัมผัสในชุมชนโดยใช้แบบสอบสวนโรคอาหารเป็นพิษ

1.2 ค้นหาผู้ป่วยและผู้สัมผัสเพิ่มเติมในหมู่บ้านระหว่างวันที่ 9-10 กุมภาพันธ์ 2555 ณ บ้านหนองบัวสร้าง ตำบลอุ่มจาน อำเภอกุสุมาลย์ จังหวัดสกลนคร

1.3ศึกษาข้อมูลทั่วไป สภาพสิ่งแวดล้อม เพื่อศึกษาปัจจัยที่อาจมีส่วนในการเกิดและการกระจายของโรค

**ผู้ป่วย**  หมายถึง ผู้ที่รับประทานอาหารในเขตบ้านหนองบัวสร้าง ตำบลอุ่มจาน อำเภอกุสุมาลย์ จังหวัดสกลนคร

และมีอาการถ่ายเหลวหรือถ่ายเป็นน้ำ 2 ครั้งขึ้นไป หรือ/และร่วมกับอาการอย่างใดอย่างหนึ่งต่อไปนี้ ปวดมวนท้อง ไข้ ปวดศรีษะ คลื่นไส้อาเจียน ระหว่างวันที่ 5 กุมภาพันธ์ 2555 - 10 กุมภาพันธ์ 2555

**ผู้สัมผัส** หมายถึง ผู้ที่รับประทานอาหารร่วมบ้านกับผู้ป่วยระหว่างวันที่ 5 กุมภาพันธ์ 2555 - 10 กุมภาพันธ์ 2555แล้วไม่มีอาการถ่ายเหลว/ถ่ายเป็นน้ำ ปวดมวนท้อง ไข้ ปวดศรีษะ คลื่นไส้อาเจียน

**2.ศึกษาการระบาดเชิงวิเคราะห์** ใช้รูปแบบ Case-control study เพื่อหาปัจจัยเสี่ยง โดยใช้นิยามดังนี้

**กลุ่มผู้ป่วย** หมายถึง ผู้ที่รับประทานอาหารทะเลในเขตหมู่บ้านหนองบัวสร้าง ตำบลอุ่มจาน อำเภอกุสุมาลย์ จังหวัดสกลนคร และมีอาการถ่ายเหลวหรือถ่ายเป็นน้ำ 2 ครั้งขึ้นไป หรือ/และร่วมกับอาการอย่างใดอย่างหนึ่งต่อไปนี้ ปวดมวนท้อง ไข้ ปวดศรีษะ คลื่นไส้อาเจียน ระหว่างวันที่ 5 กุมภาพันธ์ 2555 - 10 กุมภาพันธ์ 2555

**กลุ่มควบคุม** หมายถึง ผู้ที่รับประทานอาหารร่วมบ้านกับผู้ป่วยระหว่างวันที่ 5 กุมภาพันธ์ 2555 - 10 กุมภาพันธ์ 2555 แล้วไม่มีอาการถ่ายเหลว/ถ่ายเป็นน้ำ ปวดมวนท้อง ไข้ ปวดศรีษะ คลื่นไส้อาเจียน

**3.เก็บตัวอย่างส่งตรวจทางห้องปฏิบัติการชันสูตรสาธารณสุขโรงพยาบาลสกลนคร** เพื่อค้นหาสาเหตุของการเกิดโรค โดยทีม SRRT ดังนี้

3.1 Rectal swab ผู้ป่วย

3.2 Rectal swab ผู้สัมผัสโรค

**ผลการสอบสวนโรค**

**การศึกษาระบาดวิทยาเชิงพรรณนา**

จากการซักประวัติผู้ป่วยที่มารับการรักษาที่โรงพยาบาลส่งเสริมสุขภาพตำบลบ้านหนองบัวสร้าง จำนวน 3 ราย พบว่า มาจากครอบครัวเดียวกัน 2 ราย โดยทั้งหมดมาจากบ้านหนองบัวสร้าง ซึ้งอยู่ในคุ้มเดียวกันทั้งหมด

ข้อมูลทั่วไป บ้านหนองบัวสร้าง ตำบลอุ่มจาน อำเภอกุสุมาลย์ จังหวัดสกลนคร มีจำวน 192 หลังคาเรือน มีลักษณะของหมู่บ้านแบ่งเป็นคุ้ม จำนวน 7 คุ้ม ดังนี้

1.คุ้มหนองบัวคำ มี 28 ครัวเรือน ประชากร จำนวน 140 คน

2.คุ้มโชคชัย มี 30 ครัวเรือน ประชากรประมาณ 139 คน

3.คุ้มทานตะวัน มี 33 ครัวเรือน ประชากรประมาณ 165 คน

4.คุ้มคุ้มล่องตะวัน มี 33 ครัวเรือน ประชากรประมาณ 132 คน

5.คุ้มเหนือน้อย มี 21 ครัวเรือน ประชากรประมาณ 85 คน

6.คุ้มพรมสันติสุข มี 27 ครัวเรือน ประชากรประมาณ 102 คน

7.คุ้มพลังใหม่ มี 18 ครัวเรือน ประชากรประมาณ 72 คน

จากการค้นหาผู้ป่วยและผู้สัมผัสในหมู่บ้าน ระหว่างวันที่ 9-10 กุมภาพันธ์ 2555 พบผู้ป่วยจำนวน 7 รายผู้ โดยพบว่าผู้ป่วยทุกรายมีประวัติการรับประทานอาหารทะเล ที่ประกอบจากแหล่งเดียวกัน เมื่อทำการศึกษาเพิ่มเติมพบว่าเมื่อวันที่ 7 กุมภาพันธ์ 2555 นางสลวย นาโควงค์ ได้นำอาหารทะเลมาจากจังหวัดระยอง และได้แจกจ่ายให้กับพี่น้องบ้านใกล้เรือนเคียงจำนวน 5 หลังคาเรือน

**ลักษณะการกระจายตามบุคคล**

จากการสัมภาษณ์ผู้ที่รับประทานอาหารทะเลร่วมกัน จำนวน 19 ราย โดยใช้แบบสอบสวนโรคอาหารเป็นพิษ พบผู้ป่วย 7 ราย คิดเป็นร้อยละ 36.84 แยกเป็นเพศหญิง 9 ราย เพศชาย 10 ราย อัตราส่วนเพศชายต่อเพศหญิง เท่ากับ 1:0.9 ผู้ป่วยอายุต่ำสุด 11 ปี และผู้ป่วยอายุสูงสุด 64 ปี อายุเฉลี่ย 38 ปีกลุ่มอายุที่พบผู้ป่วยมากสุดคือ46-50 ปี ดังตารางที่ 1

ตารางที่ 1 แสดงจำนวนผู้ป่วยโรคอาหารเป็นพิษจากเชื้อ Vibrio parahaemolyticus และเชื้อ Vibrio mimicus

บ้านหนองบัวสร้าง ตำบลอุ่มจาน อำเภอกุสุมาลย์ จังหวัดสกลนคร ระหว่างวันที่ 9 – 10 กุมภาพันธ์ 2555 จำแนกตามกลุ่มอายุ

|  |  |  |  |  |
| --- | --- | --- | --- | --- |
|  | กลุ่มอายุ(ปี) | จำนวนผู้ป่วย(n=7) | ร้อยละ |  |
|  | 11-20 | 2 | 28.57 |  |
|  | 21-30 | 1 | 14.29 |  |
|  | 31-40 | 1 | 14.29 |  |
|  | 41-50 | 2 | 28.57 |  |
|  | 51-60 | 0 | 0 |  |
|  | 61-70 | 1 | 14.29 |  |

การจำแนกผู้ป่วยตามกลุ่มอายุ พบว่า ผู้ป่วยกลุ่มอายุ 11-20 และ41-50ปี มีมากที่สุด จำนวน 2 ราย คิดเป็นร้อยละ 28.57 รองลงมาคือกลุ่มอายุ 21-30, 31-40 และ 61-70ปี จำนวน 1 ราย ร้อยละ 14.29 ตามลำดับ

ผู้ป่วยมีลักษณะทางคลินิกที่สำคัญได้แก่ ถ่ายเหลว/ถ่ายเป็นน้ำ ร้อยละ 100 รองลงมาคือ ปวดมวนท้อง

ร้อยละ 85.71 ปวดท้อง,คลื่นไส้อาเจียน,ปากแห้ง ร้อยละ 57.14 เหงื่อออกตัวเย็น,อ่อนเพลีย,ถ่ายเป็นมูก ร้อยละ 28.57 ท้องผูก,ตะคริวที่ท้อง ร้อยละ 36.73 ดังรูปที่ 1

รูปที่ 1 แสดงลักษณะทางคลินิกของผู้ป่วยโรคอาหารเป็นพิษจากเชื้อ Vibrio parahaemolyticus และเชื้อ Vibrio mimicus

บ้านหนองบัวสร้าง ตำบลอุ่มจาน อำเภอกุสุมาลย์ จังหวัดสกลนคร ระหว่างวันที่ 9 – 10 กุมภาพันธ์ 2555

ผู้ป่วยทั้งหมด จำแนกเป็นผู้ป่วยที่มารับการรักษาเอง (Passive Case) จำนวน 5 ราย โดยรักษาที่ โรงพยาบาลส่งเสริมสุขภาพตำบลบ้านหนองบัวสร้าง จำนวน 4 ราย และรักษาที่คลินิกของแพทย์ จำนวน 1 ราย สำหรับผู้ป่วยที่ค้นพบในชุมชน(Active Case) มีจำนวน 2 ราย

**ลักษณะการกระจายของโรคตามเวลา**

ผู้ป่วยรายแรก รับประทานอาหารเวลาประมาณ 18.00 น. ของวันที่ 8 กุมภาพันธ์ 2555 แล้วมีอาการ

ถ่ายเหลว/ถ่ายเป็นน้ำ เวลาประมาณ 21.00 น. ของวันเดียวกัน รายสุดท้ายมีอาการเวลาประมาณ 14.00 น.

ของวันที่ 9 กุมภาพันธ์ 2555 ระยะฟักตัวของโรค 3 - 41 ชั่วโมง การระบาดของโรคครั้งนี้เป็นลักษณะการระบาดแบบมีแหล่งโรคร่วมกัน (Common source) เนื่องจากมีระยะเวลาเริ่มป่วยใกล้เคียงกันและมีการแพร่โรคในช่วงเวลาสั้นๆ

รูปที่ 2 จำนวนผู้ป่วยโรคอาหารเป็นพิษจากเชื้อ Vibrio parahaemolyticus และเชื้อ Vibrio mimicus

บ้านหนองบัวสร้าง ตำบลอุ่มจาน อำเภอกุสุมาลย์ จังหวัดสกลนคร ระหว่างวันที่ 9 – 10 กุมภาพันธ์ 2555

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| จำนวนผู้ป่วย(ราย) | | | | | |  |  |  |  |  |  |  |  |  |  |  |  | |  | | --- | |  | |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  | จุดเริ่มเวลารับประทานอาหาร | | | | | | | | | |
| 10 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 9 |  |  |  |  |  |  |  |  |  |  |  |  |  |  |  |  |  |  |  |  | เท่ากับผู้ป่วย 1 ราย | | | | | | |  |  |  |
| 8 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 7 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 6 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 5 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 4 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2 |  |  |  | |  | | --- | |  | |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 1 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | 13.01-14.00 | 14.01-15.00 | 15.00-16.00 | 16.01-17.00 | 17.01-18.00 | 19.01-20.00 | 20.01-21.00 | 21.01-22.00 | 22.01-23.00 | 23.01-24.00 | 24.01-01.00 | 01.01-02.00 | 02.01-03.00 | 03.01-04.00 | 04.01-05.00 | 05.01-06.00 | 06.01-07.00 | 07.01-08.00 | 08.01-09.00 | 09.01-10.00 | 10.01-11.00 | 11.01-12.00 | 12.01-13.00 | 13.01-14.00 | 14.01-15.00 | 15.00-16.00 | 16.01-17.00 | 17.01-18.00 | 19.01-20.00 | เวลา |
|  | 8 กุมภาพันธ์ 2555 | | | | | | | | | | | 9 กุมภาพันธ์ 2555 | | | | | | | | | | | | | | | | | | วัน |

**ลักษณะการกระจายตามสถานที่**

พบผู้ป่วยโรคอาหารเป็นพิษเฉพาะครอบครัวที่รับประทานอาหารทะเลที่ได้มาจากแหล่งเดียวกันในวันที่ 7 กุมภาพันธ์ 2555 เท่านั้น ไม่พบผู้ป่วยหรือผู้ที่มีอาการอุจจาระร่วงในทุกสาเหตุในหมู่บ้านเดียวกันในช่วง 3 วัน ก่อนการเกิดโรค

แผนที่บ้านหนองบัวสร้าง ม. 12 ตำบลอุ่มจาน อำเภอกุสุมาลย์ จังหวัดสกลนคร

บ้านที่นำอาหารทะเลมา

บ้านที่พบผู้ป่วย

ถนน

**ม.7**

**ม.7**

**N**

บ้านผู้สัมผัส

;yfว

**ม.7**

**วัด**

**ผลการศึกษาสภาพแวดล้อม**

จากการสอบสวนโรคในพื้นที่พบว่าปัจจัยที่น่าจะมีส่วนเกี่ยวข้องกับการระบาดของโรคในครั้งนี้ได้แก่

1. การประกอบอาหาร
2. การจัดเก็บขณะเดินทาง

**3.การศึกษาระบาดเชิงวิเคราะห์**

จากการศึกษาระบาดวิทยาเชิงวิเคราะห์ Case – control study พบว่าบุคคลที่รับประทานอาหารทะเล

มีโอกาสป่วยโรคอาหารเป็นพิษ

**ตารางที่ 2** สัดส่วนของการรับประทานอาหารชนิดต่างๆ ในกลุ่มผู้ป่วยและกลุ่มควบคุมบ้านหนองบัวสร้าง ตำบลอุ่มจาน อำเภอกุสุมาลย์ จังหวัดสกลนคร ระหว่างวันที่ 9 – 10 กุมภาพันธ์ 2555

|  |  |  |  |  |  |  |
| --- | --- | --- | --- | --- | --- | --- |
| **ชนิดของอาหาร** | **กลุ่มผู้ป่วย (n = 7)** | | | **กลุ่มควบคุม ( n = 12 )** | | |
| **กิน** | **ไม่กิน** | **รวม** | **กิน** | **ไม่กิน** | **รวม** |
| ปูทะเล\* | 3 | 4 | 7 | 7 | 5 | 12 |
| ปลาทูทอด\*\* | 4 | 3 | 7 | 5 | 7 | 12 |
| ลาบปลา | 3 | 4 | 7 | 2 | 10 | 12 |
| ปิ้งหมู | 1 | 6 | 7 | 1 | 11 | 12 |
| แกงปลา | 3 | 4 | 7 | 3 | 9 | 12 |
| แกงหวาย | 2 | 4 | 7 | 1 | 11 | 12 |
| ผัดผัก | 2 | 4 | 7 | 4 | 8 | 12 |
| ต้มไส้หมู | 3 | 4 | 7 | 0 | 12 | 12 |
| ส้มตำ | 2 | 5 | 7 | 5 | 7 | 12 |

**3.ผลการตรวจทางห้องปฏิบัติการ**

ตารางที่ **3** ผลการตรวจวิเคราะห์ทางห้องปฏิบัติการชันสูตรสาธารณสุข โรงพยาบาลสกลนคร

|  |  |  |  |
| --- | --- | --- | --- |
| **ลำดับที่** | **รายการ** | **จำนวนตัวอย่าง** | **ผลการตรวจวิเคราะห์** |
| 1 | RSC ผู้ป่วย | 2 | พบเชื้อ เชื้อ Vibrio parahaemolyticus 1 ราย  พบเชื้อ เชื้อ Vibrio mimicus 1 ราย |
| 2 | RSC ผู้สัมผัส | 1 | ไม่พบเชื้อ |

**สรุปผล**

การสอบสวนการเกิดโรคในครั้งนี้พบว่ามีการระบาดของโรคอาหารเป็นพิษจริงมีสาเหตุมาจากพิษของเชื้อ Vibrio parahaemolyticus และเชื้อ Vibrio mimicus ที่ปนเปื้อนอยู่ในอาหารทะเล พบผู้ป่วย 7 ราย ไม่มีผู้เสียชีวิต ผู้ป่วยทุกรายได้รับประทานอาหารทะเลที่จากแหล่งเดียวกันในวันที่ 7 กุมภาพันธ์ 2555 มีลักษณะของการระบาดแบบมีแหล่งโรคร่วมกัน(common source) ซึ่งได้ดำเนินการควบคุมและป้องกันการระบาดของโรค โดยจ่ายยา Clotrimazole 200 mg 2X1 (Stat) ให้กับผู้ป่วยทุกราย ให้สุขศึกษาแก่ประชาชนในเรื่องสุขาภิบาลอาหาร สุขวิทยาส่วนบุคคล การปรุงอาหารให้สุกก่อนรับประทาน การดื่มน้ำต้มสุก สะอาด และการใส่คลอรีนในภาชนะบรรจุน้ำ ซึ่งหลังจากการดำเนินการดังกล่าว ไม่พบผู้ป่วยเพิ่มขึ้นอีก

**มาตรการควบคุมและป้องกันโรค**

1. ค้นหาผู้ป่วยและผู้สัมผัสร่วมบ้าน

2. ผู้ป่วยทุกราย จ่ายยา Clotrimazole 200 mg 2X1 (Stat)

3. ให้สุขศึกษาสำหรับผู้ป่วยและญาติ

-การรักษาความสะอาดของร่างกาย การล้างมือก่อนการปรุง ประกอบ และรับประทานอาหาร

-ล้างภาชนะและอุปกรณ์ในการประกอบอาหารให้สะอาด

-การบริโภคอาหารที่ปรุงสุกใหม่ๆ

4.ให้ความรู้ประชาชนเรื่องโรคติดต่อในระบบทางเดินอาหารผ่านหอกระจายข่าวหมู่บ้าน

5. ทำลายเชื้อในบริเวณบ้านผู้ป่วย และดูแลสุขาภิบาลสิ่งแวดล้อม

6. ติดตามผู้ป่วยอย่างต่อเนื่อง 10 วัน

**ผลการเฝ้าระวัง**

จากการติดตามผู้ป่วยในพื้นที่ เป็นระยะเวลา 10 วัน ไม่มีผู้ป่วยรายใหม่เกิดขึ้นอีก

**ปัญหาและข้อจำกัดในการสอบสวนโรค**

ในการออกสอบสวนโรคในครั้งนี้พบว่าผู้ให้ข้อมูลส่วนใหญ่ยังกลัวความผิดที่อาจเป็นสาเหตุให้เพื่อนบ้านป่วยโรคอาหารเป็นพิษและขาดความเข้าใจถึงสาเหตุในการสอบสวนโรคจึงให้ข้อมูลไม่ครบถ้วน

**อภิปรายผลและข้อเสนอแนะ**

ผลการสอบสวนพบว่าเกิดการระบาดของโรคอาหารเป็นพิษจากเชื้อ Vibrio parahaemolyticus และเชื้อ Vibrio mimicus ทั้งนี้อาการและอาการแสดงของผู้ป่วย พบว่าส่วนใหญ่มีอาการถ่ายเหลว/ถ่ายเป็นน้ำ ปวดท้อง ถ่ายเป็นมูก คลื่นไส้อาเจียน ซึ่งเข้าได้กับเกณฑ์ทางคลินิกกรณีได้รับเชื้อแบคทีเรีย *V. parahaemolyticus*  หรือที่เรียกกันว่า marine *Vibrio* spp.  รวมทั้งผลการตรวจ Ractal swab ทางห้องปฏิบัติการยังพบเชื้อ เชื้อ Vibrio parahaemolyticus และเชื้อ Vibrio mimicus ในอุจจาระผู้ป่วย จำนวน 2 รายซึ่งเข้าได้กับเกณฑ์ทางห้องปฏิบัติการ กรณีได้รับเชื้อแบคทีเรีย เพาะเชื้อ Ractal swab หรืออาเจียนจะพบเชื้อก่อโรค (กรมควบคุมโรค, 2550:5)

ในการปนเปื้อนครั้งนี้ น่าจะเกิดการปนเปื้อนจากเชื้อที่อยู่ในอาหารทะเล ทั้งนี้เนื่องจากพบผู้ป่วยจากทั้ง 7 คน ได้รับประทานอาหารทะเลโดยไม่ได้อุ่นให้ร้อนจึงเป็นการยากในการควบคุมมาตรฐานความสะอาด และการกระจายของเชื้อโรค ซึ่งจากการสอบสวนพบว่าทุกหลังคาเรือนได้อาหารทะเลไปในบ่ายวันที่ 8 รับประทานเลยโดยไม่ได้อุ่นให้ร้อนเสียก่อน ซึ่งธรรมชาติของเชื้อ marine *Vibrio* spp.มักอาศัยอยู่ในอาหารทะเล

ดังนั้นพฤติกรรมการบริโภคลักษณะนี้จึงส่งผลให้มีอัตราเสี่ยงในการเกิดโรค จากการศึกษาระบาดวิทยาเชิงวิเคราะห์ Case – control study พบว่าบุคคลที่รับประทานอาหารทะเลมีโอกาสป่วยโรคอาหารเป็นพิษ ฉะนั้นการควบคุมของเจ้าหน้าที่สาธารณสุขเพียงฝ่ายเดียวอาจยังไม่เพียงพอ ควรให้ผู้นำชุมชนช่วยกันในการรณรงค์เกี่ยวกับพฤติกรรมการบริโภคอย่างใกล้ชิด

**กิตติกรรมประกาศ**

ขอขอบคุณ ผู้อำนวยการโรงพยาบาลกุสุมาลย์ สาธารณสุขอำเภอกุสุมาลย์ ผู้อำนวยการโรงพยาบาลส่งเสริมสุขภาพตำบลบ้านหนองบัวสร้าง ห้องปฏิบัติการชันสูตรสาธารณสุขโรงพยาบาลสกลนคร/โรงพยาบาลกุสุมาลย์ อาสาสมัครสาธารณสุขและผู้นำชุมชนบ้านหนองบัวสร้าง รวมทั้งทีม SRRT อำเภอกุสุมาลย์

**เอกสารอ้างอิง**

กรมควบคุมโรค.ระบาดวิทยาของโรคอาหารเป็นพิษ.สืบค้นเมื่อ 10 กุมภาพันธ์ 2555 จากhttp://webdb.dmsc.moph.go.th/ifc\_nih/a\_nih\_1\_001c.asp?info\_id=890

<http://www.thaifoodscience.com/vibrio-parahaemolyticus> สืบค้นเมื่อ 10 กุมภาพันธ์ 2555